| Medaljeoversikt |
| --- |
| Konkurrerte for Frankrike Frankrike |
| Friidrett |
| Friidrett U23-EM i friidrett |
| Gull | 2019 i Gävle |  10.000 m |
| Friidrett U23-middelhavsmesterskapet i friidrett |
| Gull | 2018 i Jesolo |  5000 m |
| Terrengløp |
| Friidrett EM i terrengløp |
| Gull | 2018 i Tilbourg |  U23, indiv. |
| Gull | 2018 i Tilbourg |  U23, lag |
| Gull | 2017 i Šamorín |  U23, indiv. |
| Gull | 2017 i Šamorín |  U23, lag |
| Gull | 2016 i Chia |  Junior, lag |
| Gull | 2015 i Hyères |  Junior, lag |

**Jimmy Gressier** (født 4. mai 1997 i Boulogne-sur-Mer) er en fransk friidrettsutøver, som konkurrerer i mellomdistanseløp, langdistanseløp, terrengløp og gateløp. Han ble U23-europamester i terrengløp i 2017 og 2018, og ble fransk mester på 10 km gateløp i 2017. Han vant 10.000 meter i U23-EM i friidrett 2019.

Idrettskarriere
---------------

### 2015

Gressier deltok i VM i terrengløp 2015, og kom der på 80.-plass i juniorklassen. I det franske mesterskapet i terrengløp kom han på sjetteplass i juniorklassen. Han deltok også i EM i terrengløp 2015, der han kom på fjerdeplass i juniorklassen, og fikk gull i lagkonkurransen i juniorklassen.

### 2016

Han fikk bronse i juniorklassen i det franske mesterskapet i terrengløp i 2016, og deltok i EM i terrengløp 2016, der han på nytt fikk en fjerdeplass i juniorklassen og var med på å vinne gullmedaljen i lagkonkurransen for juniorlag. Han deltok i U20-VM i friidrett 2016, og kom der på tiendeplass på 5000 meter, med ny personlig rekord på 13:55,07.

Han fikk sølvmedalje på 1500 meter i det franske juniormesterskapet i friidrett 2016, bak Baptiste Mischler. Han deltok i fransk mesterskap på 10 kilometer, og vant der juniorklassen. 

### 2017

I det franske mesterskapet på 10 kilometer i 2017 vant han juniorklassen, og vant også totalt. Han fikk sølv på 1500 meter i det franske U23-mesterskapet i friidrett. Han deltok i EM i terrengløp 2017, og fikk der gull både individuelt og i lagkonkurransen i U23-klassen. 

### 2018

I EM i terrengløp 2018 i Nederland kom Gressier på førsteplass i U23-klassen, og frankrike vant også lagkonkurransen i denne klassen. I det franske mesterskapet i terrengløp fikk han bronse i U23-klassen. Han deltok i U23-middelhavsmesterskapet i friidrett 2018, og vant der 5000 meter. Han deltok også i Middelhavslekene 2018, og kom der på åttendeplass på 5000 meter. Under det franske mesterskapet i friidrett kom han på tiendeplass på 1500 meter.

### 2019

Gressier fikk sølv på 3000 meter i det franske innendørsmesterskapet i friidrett i 2019, bak Djilali Bedrani. Han deltok i EM i friidrett innendørs 2019, og kom der på sjuendeplass på 3000 meter. Han vant U23-klassen i det franske mesterskapet i terrengløp i 2019.

I juli deltok han i U23-EM i friidrett 2019 i Gävle, og vant der 10.000 meter med ny personlig rekord på 28:44,17.

Referanser
----------

1. 1 2   bases.athle.fr[Hentet fra Wikidata]
2. ↑   World Athletics Database, World Athletics utøver-ID 297173[Hentet fra Wikidata]
3. ↑  .
4. ↑  European Athletics - *Spar European Cross Country Championships - Hyères 2015*, besøkt 13. juli 2019.
5. ↑  European Athletics - *Spar European Cross Country Championships - Chia 2016*, besøkt 13. juli 2019.
6. 1 2 3  IAAF - *Jimmy Gressier - Results*, besøkt 13. juli 2019.
7. ↑  FFA - *Championnats de France Cadets, Juniors*, besøkt 13. juli 2019.
8. ↑  FFA - *Championnats de France de 10km*, besøkt 13. juli 2017.

Eksterne lenker
---------------

* (en) Jimmy Gressier – Olympedia Rediger på Wikidata

* (en) Jimmy Gressier – World Athletics Rediger på Wikidata

* (en) Jimmy Gressier – European Athletic Association Rediger på Wikidata

* (fr) Jimmy Gressier – Fédération française d athlétisme Rediger på Wikidata

* (en) Jimmy Gressier – TheSports.org Rediger på Wikidata